**Odklad povinnej školskej dochádzky**

* **Zákonný zástupca dieťaťa môže požiadať aj o odloženie začatia povinnej školskej dochádzky o jeden školský rok za týchto podmienok**:
* dieťa dovŕši vek šesť rokov k 31. 08. daného kalendárneho roka a,
* **nedosiahlo školskú spôsobilosť**,
* prípadne pochádza zo sociálne znevýhodneného prostredia.
* Zákonný zástupca **požiada o odklad povinnej školskej dochádzky**;
* súčasťou žiadosti **musia byť**:
* odporučenie všeobecného lekára pre deti a dorast,
* a odporučenie príslušného zariadenia výchovného poradenstva a prevencie.
* Riaditeľ školy **môže rozhodnúť o odklade** začiatku plnenia povinnej školskej dochádzky aj:
* **na návrh materskej školy**, ktorú dieťa navštevuje,
* **a na základe predchádzajúceho odporučenia zariadenia výchovného poradenstva a prevencie**,
* **! a to vždy s informovaným súhlasom zákonného zástupcu.**

**Zákonný zástupca má právo**

* požiadať o odklad povinnej školskej dochádzky o jeden rok;
* odvolať sa proti rozhodnutiu riaditeľa školy,
* pokiaľ riaditeľ školy odklad nepovolí, podľa zákona existuje tzv. dodatočný odklad, ktorý je možné udeliť v prípade, že v priebehu prvého polroka sa u dieťaťa prejavila nedostatočná fyzická alebo mentálna vyspelosť ku školskej dochádzke.

**Dôvody na odklad povinnej školskej dochádzky**

* fyzická a psychická nezrelosť dieťaťa,
* dieťa je dlhodobo choré – stanovisko od detského pediatra alebo psychológa,
* dlhodobejší pobyt v zahraničí,
* prílišná emocionálna naviazanosť dieťaťa na rodičov.

Dieťa sa narodilo medzi májom a augustom a:

* má problémy s výslovnosťou alebo nevie formulovať vety,
* nevydrží sa sústrediť a nezapamätá si vetu,
* nedokáže sa orientovať v čase, neovláda priestorovú orientáciu,
* nevie dodržiavať základnú hygienu, samostatne sa obliekať, obúvať, vyzliekať, nevie jesť,
* nepozná údaje o sebe (rodine, adresu, svoj vek),
* nemá záujem o učenie, nie je prirodzene zvedavé na nové veci, nekladie otázky,
* je nezrelé, neposedné, netrpezlivé,
* dieťa je príliš malé na to, aby mohlo sedieť v školskej lavici a pod.

**Riaditeľ školy má právo**

* rozhodnúť o povolení odkladu povinnej školskej dochádzky;
* vyžiadať si stanovisko lekára, psychológa, logopéda či riaditeľky materskej škôlky,
* udané dôvody v žiadosti o odklad začatia plnenia povinnej školskej dochádzky neakceptovať a žiadosť zamietnuť – v takomto prípade musí dieťa nastúpiť začiatkom septembra do školy.

Mgr. Miroslava Pišteková, riaditeľka školy